‘સમભાવ મેટ્રો’ના પ્રતિનિધિ દ્વારા રાણીપ પોલીસ લાઇનની તપાસ કરાતાં ઠેર ઠેર દેશી દારૂની થેલીઓ તેમજ વિદેશી દારૂની બોટલો મળી આવી હતી. પોલીસ લાઇનમાં આવેલા મંદિર સામેનાં જૂનાં મકાનોની અંદર બે કુંડાળાં કરી દશેક જેટલા લોકો જુગાર રમી રહ્યા હતા. ખંડેર જેવાં મકાનોની આડમાં ખુલ્લેઆમ જુગારની પ્રવૃત્તિઓ દિવસ દરમિયાન ચાલી રહી હતી. પોલીસ લાઇનની અંદર જ પોલીસકર્મીઓ અથવા તેમનાં કેટલાંક પરિવારજનો આ જુગાર રમી રહ્યાં હોવાનું સૂત્રોએ જણાવ્યું હતું.